
	15. zasadnutie
	
	Bod programu MZ č.: 4  

	MZ mesta Trnava
	
	Materiál č.:  8

	dňa   MACROBUTTON 

 MACROBUTTON [Dátum] 

 MACROBUTTON "[dátum]" 15.04.2025
	
	


Súhlas s použitím pozemkov súvisiacich so stavbou „Polyfunkčný objekt Hlavná – Vajanského“ v Trnave
(WENDEL TT, s.r.o.)
	Návrh predkladá:
	
	Návrh spracoval:

	Majetková komisia pri MZ
	
	Mgr. Gabriela Bučányová

	
	
	Odbor majetkový MsÚ


Spracované dňa  MACROBUTTON 

 MACROBUTTON [Dátum] 

 MACROBUTTON "[dátum]" 02. apríla 2025
Zodpovedá:  MACROBUTTON 

 MACROBUTTON [Dátum] 

 MACROBUTTON "[dátum]" JUDr. Jana Tomašovičová
                  vedúca odboru majetkového MsÚ
Číslo spisu: 42242/2025
 Návrh uznesenia

Mestské zastupiteľstvo mesta Trnava po prerokovaní:
1.  Súhlasí

s použitím pozemkov vo vlastníctve Mesta Trnava v katastrálnom území Trnava parcela registra „C“ č. 8831/1 druh pozemku zastavaná plocha a nádvorie s výmerou 10102 m2, zapísaný na LV č. 5000 za účelom vybudovania vodovodnej, kanalizačnej a plynovej prípojky, vodomernej šachty a kanalizačnej šachty a parcela registra „C“ č. 784/1 druh pozemku zastavaná plocha a nádvorie s výmerou 3607 m2, zapísaný na LV č. 5000 za účelom vybudovania distribučných rozvodov k stavbe „Polyfunkčný objekt Hlavná – Vajanského“ v Trnave pre stavebníka spoločnosť WENDEL TT, s.r.o., Klincova 325/9, 821 08 Bratislava, IČO: 51 647 028 podľa projektovej dokumentácie odsúhlasenej stavebným úradom  pre účel vydania územného rozhodnutia a za dodržania podmienky umožnenia pripokládky jednej hdpe chráničky 40 mm po celej trase rozvodu NN pre potreby optickej siete Tomnet pre spoločnosť TT-IT, s.r.o., Trhová 2, 917 01  Trnava, IČO: 44 10 27 71 a podmienok daných vo vyjadrení Odboru územného rozvoja a koncepcií MsÚ Trnava a to najmä:
- vodomerná (VŠ) a revízna kanalizačná šachta (RŠ) sú technické zariadenia na zabezpečenie prevádzky a údržby pripojenia. S ich umiestnením  na verejnom pozemku mesta je možné súhlasiť, ak ich nie je možné z technického hľadiska umiestniť na prístupnom mieste pozemku stavebníka. Ak budú šachty umiestnené na pozemku mesta v zmysle predloženej PD,  musia byť umiestnené tak, aby neobmedzovali pohybu na pešej zóne, ich poklopy musia byť vizuálne a výškovo zosúladené s pešou zónou. 

Referát inžinierskeho urbanizmu v súvislosti s navrhovanou kanalizačnou RŠ a kanalizačnou prípojkou upozorňuje, že podľa predloženej PD majú slúžiť aj na odvádzanie dažďových vôd z navrhovaného objektu do jednotnej verejnej kanalizácie, pričom riešenie nebolo spracované v súlade s podmienkami stanoviska k investičnému zámeru (vydané pod č. OÚRaK/40854-19754/24/Pš dňa 24.4.2024), podľa ktorého "v rámci novej výstavby je povinnosťou investora vybudovať dažďovú kanalizáciu s retenciou a regulovaným odtokom" 

Vydanie územného rozhodnutia je podmienené splnením podmienok, ktoré sa týkajú nakladania s dažďovou vodou v súlade so záväznou časťou ÚPN CMZ Trnava.

Pre účely vydania stavebného povolenia bude predložené mestskému zastupiteľstvu na schválenie (po vydaní právoplatného územného rozhodnutia a vypracovaní projektovej dokumentácie pre stavebné povolenie) definitívne majetkovoprávne usporiadanie umiestnenia stavebných objektov na pozemkoch vo vlastníctve Mesta Trnava v súlade so Zásadami hospodárenia a nakladania s majetkom Mesta a majetkom štátu vlastníctve, ktorý Mesto užíva v znení zmien a doplnkov.
2. Ukladá

Mestskému úradu v Trnave

OM:

doručiť výpis uznesenia mestského zastupiteľstva stavebníkovi

Termín:  do 31.05.2025
Dôvodová správa

Mesto Trnava, MsÚ v Trnave obdržal dňa 06.03.2025 žiadosť spoločnosti WENDEL TT, s.r.o., Klincova 325/9, 821 08 Bratislava, IČO: 51 647 028 o súhlas s použitím pozemkov p.č. 8831/1 a 784/1 súvisiacich so stavbou „Polyfunkčný objekt Hlavná – Vajanského“ v Trnave, pre účely vydania územného rozhodnutia. 
Investor v žiadosti uvádza, že na pozemku p. č. 8831/1 plánuje realizovať umiestnenie vodovodnej, kanalizačnej a plynovej prípojky k stavbe „Polyfunkčný objekt Hlavná – Vajanského“. Na trase vodovodnej prípojky bude umiestnená jedna vodomerná šachta a na trase kanalizačnej prípojky sa osadí taktiež jedna kanalizačná šachta.

Ďalšou dotknutou parcelou vo vlastníctve Mesta Trnava je parcela č. 784/1, po ktorej je navrhnutý distribučný rozvod NN s celkovou dĺžkou cca 72 m. Trasovanie rozvodu bude z novobudovanej trafostanice, vlastníkom a zároveň aj stavebníkom bude Západoslovenská distribučná, a. s. Nad vyššie uvedenou parcelou je navrhnuté vysunutie balkóna s predpokladaným presahom 0,6 m2 nad mestskou parcelou.
Jedná sa o súhlas s použitím dvoch mestských pozemkov: parcela registra „C“ č. 8831/1 druh pozemku zastavaná plocha a nádvorie s výmerou 10102 m2, zapísaná na LV č. 5000 a parcela registra „C“ č. 784/1 druh pozemku zastavaná plocha a nádvorie s výmerou 3607 m2, zapísaná na LV č. 5000 vo vlastníctve Mesta Trnava.

K žiadosti sa vyjadrila spoločnosť TT-IT, s.r.o. so sídlom Trnava, Ulica Trhová 2, a požaduje   pripokládku jednej hdpe chráničky pre potreby optickej siete TOMNET v dĺžke celej trasy rozvodu NN.
K predloženej žiadosti sa vyjadril odbor územného rozvoja a koncepcií kladne, avšak za dodržania podmienok daných vo vyjadrení. V stanovisku sa uviedol, že s navrhovanými  prípojkami vody, kanalizácie, plynu a rozvodu NN, ktoré sú súčasťou nevyhnutného technického vybavenia stavby (zabezpečia pripojenie stavby na verejnú infraštruktúru) – OÚRaK súhlasí.
Požadované šachty - vodomerná (VŠ) a revízna kanalizačná šachta (RŠ) sú technické zariadenia na zabezpečenie prevádzky a údržby pripojenia. S ich umiestnením  na verejnom pozemku mesta je možné súhlasiť, ak ich nie je možné z technického hľadiska umiestniť na prístupnom mieste pozemku stavebníka. Ak budú šachty umiestnené na pozemku mesta v zmysle predloženej PD,  musia byť umiestnené tak, aby neobmedzovali pohybu na pešej zóne, ich poklopy musia byť vizuálne a výškovo zosúladené s pešou zónou. 

Referát inžinierskeho urbanizmu v súvislosti s navrhovanou kanalizačnou RŠ a kanalizačnou prípojkou upozornil, že podľa predloženej PD majú slúžiť aj na odvádzanie dažďových vôd z navrhovaného objektu do jednotnej verejnej kanalizácie, pričom riešenie nebolo spracované v súlade s podmienkami stanoviska k investičnému zámeru (vydané pod č. OÚRaK/40854-19754/24/Pš dňa 24.4.2024), podľa ktorého "v rámci novej výstavby je povinnosťou investora vybudovať dažďovú kanalizáciu s retenciou a regulovaným odtokom" 
OÚRaK vydanie územného rozhodnutia podmienil splnením podmienok, ktoré sa týkajú nakladania s dažďovou vodou v súlade so záväznou časťou ÚPN CMZ Trnava.

Zároveň uviedol, že nie je predpoklad, že navrhované prípojky a šachty umiestnené v chodníkoch a cestách ovplyvnia budúce využitie pozemkov mesta, nakoľko chodníky a cesty slúžia aj na ukladanie inžinierskych sietí.

Najneskôr k stavebnému konaniu musí byť usporiadaný vzťah k pozemkom vo vlastníctve Mesta Trnava na umiestnenie rozvodu NN, prípojok inžinierskych sietí, 2 ks šácht a presahu balkóna  v súlade s § 20 Zásad hospodárenia a nakladania s majetkom Mesta a s majetkom štátu, ktorý Mesto užíva v znení doplnku č. 1 (ďalej len „Zásad“).
Majetková komisia na zasadnutí dňa 17.03.2025 odporučila mestskému zastupiteľstvu pre účel vydania územného rozhodnutia súhlasiť s použitím mestských pozemkov, za dodržania podmienok daných odborom územného rozvoja a koncepcií, parcela registra „C“ č. 8831/1 a 784/1 na umiestnenie rozvodu NN, uloženie inžinierskych sietí (prípojka vody, kanalizácie a plynu), umiestnenie 2 ks šácht a presahu balkóna v súvislosti s výstavbou „Polyfunkčný objekt – Hlavná – Vajanského“ v Trnave pre účely vydania územného rozhodnutia.
Na  prijatie uznesenia je potrebný súhlas nadpolovičnej väčšiny prítomných  poslancov MZ mesta Trnava.

